ཐོག་མའི་གླེང་བརྗོད།
མི་རིགས་ཆོས་ལུགས་གྲུབ་མཐའ་གང་ཡིན། དེ་ལ་མོས་པ་དག་གིས་དེ་དང་དེའི་གཞུང་ལུགས་
འཛིན་པ་དང་སྐྱོང་བ་སྤེལ་བ་ནི་འགན་འཁྲིར་གཙོ་བོ་ཞིག་ཆོས་ཉིད་དུ་ཆགས་པས། འདིར་གནའ་
སྔ་མོ་ནས་ཇོ་ནང་བའི་བྱིན་རླབས་དོན་གྱི་བརྒྱད་པའི་བླ་མ་རྣམས་ཀྱི་བཀའ་འབུམ་ཐེངས་མང་པོ་
ཕྱོགས་བསྒྲིགས་བྱས་པ། དཔེ་རྙིང་བྲིས་མ་དང༌། ཤིང་པར་གང་མང་མ་ཉམས་པར་མཐོང་བ་ཡོད།
དུས་རབས་རེ་དང་འཕོ་འགྱུར་རེའི་དབང་གིས་ཆགས་སྟོང་འཇིག་གསུམ་གྱི་བརྒྱུད་རིམ་ཁྲོད།
དུས་རབས་བཅུ་བདུན་པའི་དུས་སྐབས་སུ། གཙང་རྟག་བརྟན་དམ་ཆོས་གླིང་ངེས་དོན་དགའ་བའི་
ཚལ་ཆེན་པོར། མདོ་དང་རྒྱུད་སྡེ་དུ་མ། ཁྱད་པར་དུ་ཆོས་རྗེ་ཀུན་མཁྱེན་རིན་པོ་ཆེ་ཡབ་སྲས་སོགས་
ཀྱི་བཀའ་འབུམ། རྗེ་བཙུན་ཏཱ་ར་ནཱ་ཐའི་བཀའ་འབུམ་བཞི་བཅུ་སོགས་གསུང་རབ་ཀྱི་པར་ཤིང་བརྒྱ་
ཕྲག་ལྷག བརྐོས་པ་དང་ཕྱོགས་བསྒྲིགས་བྱས་པ། རྟག་བརྟན་པར་མ་རྒྱུད་བཞིའི་པར་བསྐྲུན་མཇུག་
བྱང་ན། རྗེ་བཙུན་ཏཱ་ར་ནཱ་ཐའི་བླ་སྨན་ལྷུན་སྡིངས་བདུད་རྩི་འགྱུར་མེད་ཀྱིས་གསལ་བོར་བཤད་ཡོད།
ཡང་དུས་རབས་བཅུ་དགུ་པའི་དུས། མདོ་སྨད་དུ་རྒྱལ་རོང་རྒྱལ་པོ་ཚེ་དབང་དྲག་རྒྱལ་གྱིས་ཏཱ་
ར་ནཱ་ཐའི་བཀའ་འབུམ་སོགས་པར་དུ་བརྐོས་པ་དང༌། སྤྱི་ལོ༡༩༡༥ཡས་མས་སུ་ཛ་འགོ་དགོན་དུ་
ཆོས་རྗེ་ཀུན་མཁྱེན་ ཪིན་པོ་ ཆེའི་གསུང་འབུམ། མཁས་དབང་བློ་བཟང་མཆོག་གྲུབ་ཀྱི་ བཀའ་
འབུམ་གསར་དུ་བརྐོས་པ་སོགས་ཀྱིས། བསྟན་པ་ལ་ཕན་ངེས་ཀྱི་བྱ་བ་རླབས་ཆེན་དུ་མ་གཉེར།
ཁྱད་པར་དུ་སྤྱི་ལོ་༡༩༩༣ལོར་༧ཆོས་རྗེ་དམ་པ་ངག་དབང་ཡོན་ཏན་བཟང་པོས། དོལ་པོ་པའི་
བཀའ་འབུམ། ཏཱ་ར་ནཱ་ཐའི་བཀའ་འབུམ། ངག་དབང་བློ་གྲོས་གྲགས་པའི་བཀའ་འབུམ། སྦྱོར་
དྲུག་བླ་མ་བརྒྱུད་པ་རྣམས་ཀྱི་གསུང་ཁ་ཤས་དང༌། ཇོ་ནང་བའི་ཐུགས་སྲས་དག་དང༌། མདོ་སྨད་
པ་ཐུབ་བསྟན་དགེ་ལེགས་རྒྱ་མཚོ་ཡབ་སྲས་ཀྱི་གསུང་པོད་ཁ་ཤས། གཞན་རྒྱུད་སྡེ་དུ་མའི་པར་
ཤིང་སོགས་པོད་བརྒྱད་ཅུ་ཙམ་དང་། དཀྱིལ་ཐང་སོགས་ཀྱི་པར་ཤིང་བརྐོས་ཏེ་ཕྱོགས་སྒྲིག་གིས། ངེས་

དོན་ ལྟ་གྲུབ་འདིའི་གཞུང་ལུགས་ཀྱི་ཡིག་ཆ་དང༌། ཐུན་མིན་གྱི་རིག་གཞུང་གི་སྟོང་བའི་བར་ཆ་
གསབ་པས། ཞག་དང་ཟླ་བ། ལོ་རབས་ནས་དུས་རབས་ཀྱི་སྐར་ཆ་བསགས། དུས་ཚོད་ནི་ནམ་
ཡང་མི་སྡོད་ཀྱང༌། ཉམས་པ་གསོ། མི་ཉམས་པ་སྤེལ་བའི་རླབས་ཆེན་གྱི་མཛད་རྗེས་ནི། ཕྱི་རབས་
པ་ཚོའི་སྙིང་ན་མི་བསྙེལ་བའི་ལོ་རྒྱུས། བླ་མེད་ཀྱི་ཀ་བ་ཞིག་བསླངས།
མཛད་པ་མཇུག་འཕྲོ་ཅན་དུས་འཁོར་བསྡུས་རྒྱུད་དང༌། འགྲེལ་ཆེན་དྲི་མེད་འོད། གཞན་ཆོས་
བརྒྱུད་རིས་མེད་ཁག་གི་ཡིག་ཆའི་པར་ཤིང་ཕྱོགས་སྒྲིག་སོགས། སྤྲུལ་འཇམ་དབྱངས་བློ་གྲོས་ཀྱིས་
མཇུག་བསྐྱང་བཞིན། རྗེ་བཙུན་དམ་པའི་དགོངས་བཞེད་ལྟར། ཡིག་ཆ་དེ་དག་འཕྲུལ་པར་བྱས་ཏེ།
མདོ་དབུས་གཙང་གསུམ་གྱི་དགོན་སྡེ་རྣམས་དང༌། འཛམ་གླིང་གི་ནང་བའི་དཔེ་མཛོད་ཁག་རིན་
མེད་འགྲེམ་སྤེལ་དགོས་པ་བཀའ་གསུང་ནན་མོ་ཡོད་པས་སྤྱི་ལོ༢༠༠༣ལོའི་ཟླ་༨པའི་ཚེས་༡༣ཐུགས་
སྲས་ འཇམ་དབྱངས་ བློ་ གྲོས་ སོགས་བླ་གྲྭ་བརྒྱ་ཙམ། བསམ་ཡས། ས་སྐྱ། ཇོ་ནང༌། མཚུར་ཕུ།
གདན་ས་གསུམ་དང༌། བཀྲ་ཤིས་ལྷུན་པོ། བླ་བྲང་། སྐུ་འབུམ། རེབ་གོང་སོགས་སོགས་སུ་བཅར་ཏེ།
གསུང་འབུམ་ཕུལ་བས། དགོན་སྡེ་དང་ཆོས་བརྒྱུད་སོ་སོའི་ཐུགས་མཉེས་པ་ཆེན་པོས་ཤིས་ཚིག་གི་
བསྔགས་བརྗོད།
འདི་ནི་འཇིག་རྟེན་དགེ་བའི་བཀྲ་ཤིས་དང་པོ་ཞེས་པས་མཚོན། དཔལ་རྒྱལ་བ་ཇོ་ནང་བའི་
བསྟན་པའི་མངའ་བདག་མཁན་རྡོ་རྗེ་སློབ་དཔོན་ཡོན་ཏན་བཟང་
ང་པོའི་བཀའ་གསུང་བཞིན་སྤྲུལ་སྐུ་
འཇམ་དབྱངས་བློ་གྲོས་སོགས་ནས་ཇོ་ནང་བླ་མ་རྗེ་རྣམ་གསུམ་སོགས་ཀྱི་གསུང་འབུམ་ཁྱོན་པོད་
ག་འདི་ག་དཔལ་ས་སྐྱའི་མཁས་མང་འདུས་ཚོགས་ཀྱི་དྲུང་དུ་ལེགས་པར་འབྱོར་བྱུང་། དཔལ་
ཏི་ང་དྲུག་༩
ས་སྐྱའི་དོ་དམ་ཨུ་ཡོན་ལྷན་ཁང་ནས།
ཞེས་སོགས་ཆོས་བརྒྱུད་གཞན། དགོན་སྡེ་སོ་སོ། དམིགས་བསལ་དྲན་དབང་ཚོར་ཕུལ་བས།
བྱུང་འཛིན་དང་གཟེངས་བསྟོད་ཀྱི་ཡི་གེ་མང༌། ཁྱོན་པོད་ལྔ་ཁྲི་ལྷག་འགྲེམ་སྤེལ་བྱས། སླར་ཡང་
སྤྱི་ལོ་ ༢༠༠༤ ལོར་འབྲས་སྤུངས་གནས་བཅུ་དཔེ་མཛོད་ཁང་སོགས་དངོས་བརྒྱུད་ཅི་རིགས་དཀའ་
ལས་བགྱིས་པས། སྔོན་གྱི་ཇོ་ནང་དཔེ་དཀོན་ཡིག་ཆ་ཅི་རིགས་དང་དཔེ་རྙིང་བཅུ་ཕྲག་ཁ་ཤས་རྙེད་
པ་དེ་གའི་འགན་འཛིན་དག་གིས་རྒྱབ་སྐྱོར་ལ་ང་ཚོའི་སྙིང་ནས་ཐུགས་རྗེ་ཆེ་ཞུ།
2

སྤྱི་ལོ༢༠༠༥ལོར་ཇོ་ནང་བསྟན་འགྲོ་ཀུན་ཕན་ལྷན་ཚོགས་ཐེངས་གཉིས་པའི་སྐབས། དགོན་སྡེ་
སོ་སོའི་སྐུ་ཚབ་དང་མཁན་སྤྲུལ་རྣམས་ཀྱིས་མོས་མཐུན་ལྟར། དེང་དུས་དང་མཐུན་པའི་ཇོ་ནང་
དཔེ་ཚོགས་ཞེས་པ་འདོན་པའི་འཆར་གཞི་ལྟར་དཔེ་རྙིང་ཕྱོགས་སྒྲིག་ཚོགས་པ་གསར་འཛུགས་
བྱས་ཏེ། དཔེ་རྙིང་འཚོལ་སྡུད་པ་དང་དག་སྒྲིག་པའི་མི་སྣ་རྩ་འཛུགས་བྱས་ཏེ། ཚོགས་པ་འདིའི་
ཚོགས་གཙོ་མང་མོས་ཀྱིས་མཆོག་སྤྲུལ་འདིའི་རབ་དང་རིམ་པའི་མཛད་རྗེས་ལ་ཡིད་མགུར་ཐེབས་
ཏེ་བདམ་ཐོན་བྱུང་བ་ཡིན། དེབ་ཕྲེང་དང་པོ་ནས་བརྒྱ་བར་ལེགས་འགྲུབ་འབྱུང་ལ་ཉེ་བས་རྒྱ་ཆེའི་
ཀློག་པ་པོ་རྣམས་ཀྱི་སྤྱན་ལམ་དུ་བསྟར་བཞིན་པ་འདི། མཆོག་སྤྲུལ་དམ་པ་འཇམ་དབྱངས་བློ་
གྲོས་ལགས་ཀྱི་ཐུགས་བསྐྱེད་ཁོ་ན།
མཆོག་སྤྲུལ་འདི་ནི་༧རྗེ་བཙུན་བླ་མ་ཡོན་ཏན་བཟང་པོའི་སྔ་ཕྱིར་དགོངས་གཞིགས་མཛད་དེ་
བསྟན་པ་ལ་སྲིད་ཞུ་བསྒྲུབ་ ས་པར་
ར་དགོངས་ཏེ། བཀའི་གཟེངས་བསྟོད་དང་མཚན་གནས་བསྩལ་
བ་བཞིན། བསྟན་པ་ལ་བྱ་བ་རྒྱ་ཆེར་མཛད་བཞིན་གནས། ལས་བྱ་འདིར་ཞུགས་པའི་གཞུང་ལུགས་
ལ་མཁས་པ་དག་དཔེ་ཁྲིད་ཀྱི་བར་གསེང་དུ་དཀར་ཆག་ཙམ་སྒྲིག་པ་མ་གཏོགས་ཞུ་དག་གི་དུས་ཚོད་
ཧ་ཅང་ཐུང༌། སྔ་ཕྱི་བྱས་ནས་དག་སྒྲིག་པའི་མི་སྣ་བཅུ་ཕྲག་གསུམ་གྱིས་གཉིད་ཆག་ཟས་བརྗེད་
ཀྱིས་འབད་པས་སྒྲུབ་ཀྱང། དཔེ་ཚོགས་འདིའི་མ་ཡིག་དཔེ་རྙིང་ཡིན་གཤིས་སྐུང་ཡིག་མང་བ་དང༌།
ཁ་ཤས་དག་ཆ་ཞན་པ། འབྲི་ཚུལ་གཞན་དང་ནང་དོན་ཟབ་པས། ང་ཚོ་ལ་མཐུན་རྐྱེན་མི་འགྲིག་པ་
བསྟུད་མར་བྱུང་བས་ཀློག་པ་པོའི་དགོངས་པ་མཐུན་མིན་ཅི་རིགས་སུ་ངེས་ན་ཁྱེད་ཀྱི་སྤྱན་བསྟར་བ་
ནས་དགོངས་ཚུལ་ཐོན་དང༌། བསྐར་དུ་དཔེ་ཚོགས་རྣམས་ཆབས་ཅིག་ཏུ་པར་ཐེངས་གཉིས་པ་འདོན་
པའི་སྤོབས་པ་དང་ཡིད་ཆེས་ཡོད་པས་སྤྲས་ལེགས་སུ་འགྲོ་ངེས།
གཞན་དཔེ་མི་འདྲ་བ་དང་དོགས་གནས་ཡོད་པའི་རིགས་དེབ་ཀྱི་ཆོས་ཚན་སོ་སོའི་མཇུག་ཏུ་
ཀོར་རྟགས་ཁ་ཤས་བཞག་པ་གསལ་བཤད་དེར་ལྟ་དགོས།
ཞེས་ཇོ་ནང་དཔེ་སྒྲིག་ཚན་ཆུང་གིས།
3